Vecpilsētas iela (Rīga)
Šis raksts ir par ielu Rīgā. Par citām jēdziena Vecpilsētas iela nozīmēm skatīt nozīmju atdalīšanas lapu. Vecpilsētas iela ir iela Rīgā, Centra rajonā, Vecrīgā. Tā sākas krustojumā ar Audēju ielu un beidzas krustojumā ar 13. janvāra ielu. Iela pirmoreiz ir minēta dokumentos 1540. gadā kā alksnājs jeb vecā pilsēta (Ellerbrok edder olde statt), uz kura atradās pilsētas svari un tirgus. 1945. gadā ielai tika pievienota Staļļu iela, kas no 18. gadsimta bija Vecpilsētas ielas turpinājums no Kalēju ielas līdz 13. janvāra ielai.